ai4bharat/Pralekha huggingface dataset:
பிரதமர் அலுவலகம்
நாகாலாந்தில் இருந்து மாநிலங்களவைக்கு தேர்வான முதல் பெண் உறுப்பினரான திருமதி. எஸ். பாங்னோன் கொன்யாக் அவைக்கு தலைமை தாங்கியதற்கு பிரதமர் மகிழ்ச்சி தெரிவித்தார்
மாநிலங்களவைத் தலைவர் ஜக்தீப் தங்கரால் துணைத் தலைவர்கள் குழுவுக்கு கடந்த வாரம் பரிந்துரைக்கப்பட்ட பின்னர், நாகாலாந்தைச் சேர்ந்த முதல் பெண் உறுப்பினரான திருமதி. எஸ். பாங்னோன் கொன்யாக் அவைக்கு தலைமை தாங்கியதற்கு பிரதமர் திரு. நரேந்திர மோடி தனது மகிழ்ச்சியை வெளிப்படுத்தினார்.
மாநிலங்களவை நாடாளுமன்ற உறுப்பினர் திருமதி. எஸ்.பாங்னோன் கொன்யாக்கின் ட்வீட்டுக்கு பதிலளித்து, பிரதமர் பதிவு செய்துள்ள ட்வீட்டில் கூறியிருப்பதாவது; "மிகவும் பெருமையான தருணம்."
பிரதமர் அலுவலகம்
மகர சங்கராந்தி பண்டிகையை முன்னிட்டு கர்நாடக மக்களுக்கு பிரதமர் வாழ்த்து
மகர சங்கராந்தி பண்டிகையை முன்னிட்டு கர்நாடக மக்களுக்கு பிரதமர் திரு. நரேந்திர மோடி வாழ்த்துகளை தெரிவித்த்துள்ளார்.
“தேசிய முன்னேற்றத்திற்கு பெரும் பங்களிப்பை வழங்கிவரும் கர்நாடக மாநிலத்தின் எனது சகோதர, சகோதரிகளுக்கு மகர சங்கராந்தி வாழ்த்துக்கள்.
மாநில மக்களின் வாழ்வு முன்னேற மத்திய, மாநில அரசுகள் தொடர்ந்து பாடுபடும்” என்று பிரதமர் தெரிவித்துள்ளார்
கர்நாடக முதல் அமைச்சர் திரு. பசவராஜ் எஸ் பொம்மையின் மகர சங்கராந்தி வாழ்த்துக்கு பதிலளிக்கும் வகையில், பிரதமர் இவ்வாறு கூறியுள்ளார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நிலைத்த நகர மேம்பாட்டுத்துறையில் தொழில்நுட்ப ஒத்துழைப்புக்கான இந்தியா – இங்கிலாந்து புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
நிலைத்த நகர மேம்பாட்டுத்துறையில் தொழில்நுட்ப ஒத்துழைப்புக்கென இந்தியா – இங்கிலாந்து இடையே 2018 ஏப்ரலில் கைடியழுத்தான புரிந்துணர்வு ஒப்பந்தம் குறித்து பிரதமர் திரு. நரேந்திர மோடி தலைமையிலான மத்திய அமைச்சரவையிடம் விளக்கப்பட்டது.
விவரங்கள்:
நிலையான நகர மேம்பாட்டுத்துறையில் இந்தியா- இங்கிலாந்து நிறுவனங்களுக்கு இடையிலான ஒத்துழைப்பை வலுப்படுத்துவது இந்த புரிந்துணர்வு ஒப்பந்தத்தின் நோக்கமாகும். நகரங்கள் மேம்பாடு, திடக்கழிவு மேலாண்மை, குறைந்த செலவிலான பசுமை வீடுகள், கழிவு நீர் மேலாண்மை, நகர்ப்புற அமைப்புகளின் திறன் மேம்பாடு, நகர்ப்புற பகுதிகளில் திறன்மேம்பாடு, நகர்ப்புற போக்குவரத்து, அறிவார்ந்த போக்குவரத்து அமைப்பு மற்றும் போக்குவரத்து அடிப்படை மேம்பாடு, நிதி பெறுவதற்கு புதுமை வழிகள் போன்ற துறைகளின் ஒத்துழைப்புக்கு இந்த ஒப்பந்தம் வகை செய்கிறது.
அமலாக்க அணுகுமுறை:
இந்த புரிந்துணர்வு ஒப்பந்தத்தின் கீழ் இந்தியா – இங்கிலாந்து கூட்டுப்பணிக்குழு அமைக்கப்படும். புரிந்துணர்வு கட்டமைப்பின்படி ஒத்துழைப்பு திட்டங்களை உருவாக்கி அமல்படுத்துவதற்கு இந்தக் குழு உதவும். இந்தக் கூட்டுப்பணிக்குழு ஆண்டுக்கு ஒருமுறை இங்கிலாந்திலும் இந்தியாவிலும் மாறி மாறி கூடி விவாதித்து செயல்படும்.
முக்கிய தாக்கம்:
இரு நாடுகளுக்கு இடையிலான நிலைத்த நகர்ப்புற மேம்பாட்டுக்கான வலுவான, ஆழமான, நீண்டகால ஒத்துழைப்பை இந்த ஒப்பந்தம் மேம்படுத்தும்.
பயனாளிகள்:
அதி நவீன நகரங்கள் மேம்பாடு, திடக்கழிவு மேலாண்மை, குறைந்தவிலை பசுமை வீடுகள் திட்டம், கழிவுநீர் மேலாண்மை, நகர்ப்புற பகுதிகளில் திறன் மேம்பாடு, நகர்ப்புற போக்குவரத்து, அறிவுசார் போக்குவரத்து அமைப்பு மற்றும் போக்குவரத்து அடிப்படை மேம்பாடு ஆகிய துறைகளில் இந்த ஒப்பந்தம் வேலைவாய்ப்புக்களை உருவாக்கும் என எதிர்பார்க்கப்படுகிறது.
----
(Visitor Counter : 103
குடியரசுத் தலைவர் செயலகம்
மூன்று நாடுகளின் தூதர்கள் தங்களது நியமன ஆணைகளை குடியரசுத்தலைவரிடம் சமர்ப்பித்தனர்
குடியரசுத்தலைவர் மாளிகையில் இன்று  நடைபெற்ற நிகழ்ச்சியில் அமெரிக்கா, கத்தார், மொனாக்கோ நாடுகளைச் சேர்ந்த தூதர்களின் நியமனங்களை குடியரசுத்தலைவர் திருமதி திரௌபதி முர்மு ஏற்றுக்கொண்டார். நியமன ஆணைகளை சமர்ப்பித்த தூதர்களின் விவரம்:
- திரு எரிக் கார்செட்டி, அமெரிக்க தூதர்,
- திரு முகமது ஹசன் ஜாபிர் அல்-ஜாபிர், கத்தார் தூதர்
- திரு திடியர் காமர்தின்கர், மொனாக்கோ தூதர்
பிரதமர் அலுவலகம்
சிபிஎஸ்இ தேர்வுகளில் வெற்றிகரமாக தேர்ச்சி பெற்ற பத்தாம் வகுப்பு மாணவர்களுக்கு பிரதமர் வாழ்த்து
சிபிஎஸ்இ தேர்வுகளில் வெற்றி பெற்ற பத்தாம் வகுப்பு மாணவர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். மாணவர்களின் எதிர்கால முயற்சிகளுக்கும் அவர் தனது வாழ்த்துகளைத் தெரிவித்துள்ளார்.
இது தொடர்பாக பிரதமர் வெளியிட்டுள்ள சுட்டுரைச் செய்தியில், "சிபிஎஸ்இ பத்தாம் வகுப்பு தேர்வில் வெற்றிகரமாக தேர்ச்சி பெற்ற எனது இளம் நண்பர்களுக்கு வாழ்த்துகள். மாணவர்களின் எதிர்கால முயற்சிகளுக்கும் எனது வாழ்த்துகள்" என்று கூறியுள்ளார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
வீட்டுவசதித் திட்டம், பிணையில்லாக் கடன், கட்டுமானத் திட்டங்கள், காற்று மாசு கட்டுப்படுத்துதல் குறித்த அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த வீட்டுவசதி மற்றும் நகர்ப்புற விவகாரங்கள் இணை அமைச்சர்  திரு ஹர்தீப் சிங் புரி, கீழ்க்கண்ட தகவல்களை அளித்தார்.
பிரதமரின் வீட்டு வசதித் திட்டத்தின்  துணைத் திட்டமான கட்டுபடியாகக்கூடிய வாடகை வீட்டு வளாகங்கள் திட்டம், நகர்ப்புற இடம் பெயர்ந்தோர் மற்றும் ஏழைகளுக்காக 2020 ஜூலை 31 அன்று தொடங்கப்பட்டது.
மார்ச் 2020 வரை இந்தத் திட்டத்தின் மொத்த மதிப்பீடாக ரூ 600 கோடி உத்தேசிக்கப்பட்டுள்ளது. வரைவு ஒப்பந்தங்கள் அனைத்து மாநிலங்கள் / யூனியன் பிரதேசங்களுக்கு அனுப்பப்பட்டுள்ளன. பொதுத்துறை / தனியார் துறை நிறுவனங்களை தங்களது சொந்த நிலங்களில் கட்டுமானப்பணியில் ஈடுபடுத்துவதற்கான விருப்ப கடிதம் தயாரிக்கப்பட்டுள்ளது.
பிரதமரின் சுவநிதி திட்டத்தின் கீழ் சாலையோர வியாபாரிகளுக்கு ரூ 10,000 வரை பிணையில்லா கடன் வழங்கப்படுகிறது. மொத்தம் 1159763 விண்ணப்பங்கள் பெறப்பட்டு, 406835 விண்ணப்பங்களுக்கு ஒப்புதல் அளிக்கப்பட்டு, 102616 பேருக்கு கடன்கள் வழங்கப்பட்டுள்ளன.
இதில் தமிழ்நாட்டில் மட்டும் 36069 விண்ணப்பங்கள் பெறப்பட்டு, 11272 விண்ணப்பங்களுக்கு ஒப்புதல் அளிக்கப்பட்டு, 1488 பேருக்கு கடன்கள் வழங்கப்பட்டுள்ளன.
அனைத்து மாநிலங்கள்/யூனியன் பிரதேசங்கள் மற்றும் மாநிலங்களில் உள்ள ரியல் எஸ்டேட் ஒழுங்குமுறை ஆணையத்துக்கு மத்திய வீட்டுவசதி மற்றும் நகர்ப்புற விவகாரங்கள் துறை அமைச்சகம் அறிவுரைகளை அனுப்பியுள்ளது. அதில், இயற்கைப் பேரிடர் போன்ற கொவிட்-19 தொற்று, ரியல் எஸ்டேட் திட்டங்களின் வழக்கமான பணிகளை கடுமையாக பாதித்துள்ளதால், ரியல் எஸ்டேட் ஒழுங்குமுறை ஆணையத்தில் பதிவுசெய்யப்பட்ட அனைத்து ரியல் எஸ்டேட் திட்டங்களுக்கான பதிவு காலத்தையும் 6 மாதங்கள் ஒத்திவைக்க வேண்டும் என்றும் தெரிவிக்கப்பட்டுள்ளது.
வீட்டுக் கடன் நிறுவனங்களுக்கான ரூ 10,000 கோடி சிறப்பு மறுகடன் வசதியும், வங்கிசார கடன் நிறுவனங்களுக்கான ரூ 45,000 கோடி பகுதி கடன் உத்தரவாத திட்டமும் அறிவிக்கப்பட்டுள்ளன.
ரியல் எஸ்டேட் துறையில் வர்த்தகம் செய்வதை எளிதாக்கும் அதே சமயத்தில், வீடு வாங்குவோரின் நலனை பாதுகாக்கவும் அரசு உறுதி பூண்டுள்ளது. கட்டுபடியாகக்கூடிய மற்றும் மத்திய பிரிவினருக்கான வீடுகளை கட்டி முடிப்பதற்காக சிறப்பு நிதி உருவாக்கப்பட்டுள்ளது. இதன் மூலம், அழுத்தத்தில் உள்ள வீட்டுவசதி திட்டங்களுக்கு நிதி உதவி கிடைக்கும்.
காற்று மாசைத் தடுப்பதற்காக நீண்டகால தேசிய அளவிலான உத்தி வகுக்கப்பட்டுள்ளது. மத்திய அரசின் இந்த திட்டத்தின் மூலம் நாடு முழுவதிலும் உள்ள காற்று மாசு 20 முதல் 30 சதவீதம் வரை குறைக்க திட்டமிடப்பட்டுள்ளது.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் :https://pib.gov.in/PressReleasePage.aspx?PRID=1655247
------
(Visitor Counter : 96
கலாசாரத்துறை அமைச்சகம்
அழிந்து வரும் மொழிகள் உட்பட அனைத்து இந்திய மொழிகளையும் ஊக்குவிப்பதற்காக அழிந்துவரும் இந்திய மொழிகளின் பாதுகாப்புக்கான திட்டம்
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய கலாச்சாரம், சுற்றுலா மற்றும் வடகிழக்கு பிராந்திய வளர்ச்சி அமைச்சர் திரு ஜி கிஷன் ரெட்டி கீழ்காணும் தகவல்களை அளித்தார்.
அழிந்து வரும் மொழிகள் உட்பட அனைத்து இந்திய மொழிகளையும் ஊக்குவிப்பதே அரசின் கொள்கை. அழிந்துவரும் இந்திய மொழிகளின் பாதுகாப்பிற்கான திட்டத்தை இந்திய அரசு தொடங்கியுள்ளது.
இந்தத் திட்டத்தின் கீழ், 10,000-க்கும் குறைவான மக்களால் பேசப்படும் இந்தியாவின் அனைத்து தாய்மொழிகள்/மொழிகளின் பாதுகாப்பு மற்றும் ஆவணப்படுத்தல் நடவடிக்கைகளில் மைசூரில் உள்ள இந்திய மொழிகளுக்கான மத்திய நிறுவனம் செயல்படுகிறது.
இத்திட்டத்தின் முதல் கட்டத்தில், இந்தியா முழுவதிலும் இருந்து 117 அழிந்து வரும் மொழிகள்/தாய்மொழிகள் முன்னுரிமை அடிப்படையில் ஆய்வு மற்றும் ஆவணப்படுத்தலுக்கு தேர்வு செய்யப்பட்டுள்ளன.
அழிந்து வரும் மொழிகளைப் பாதுகாப்பதற்காக பல்கலைக்கழக மானியக் குழு இரண்டு திட்டங்களைத் தொடங்கியுள்ளது. இப்பணிகளுக்காக பல்கலைக்கழக மானியக் குழு மற்றும் இந்திய மொழிகளுக்கான மத்திய நிறுவனத்தால் 2015-16 முதல் 2019-20 வரை ரூ 45.89 கோடி வெளியிடப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777333
(Visitor Counter : 273
பிரதமர் அலுவலகம்
திரு. வேத்மார்வா மறைவுக்கு பிரதமர் இரங்கல்.
மணிப்பூர், மிஜோரம், ஜார்க்கண்ட் மாநிலங்களின் முன்னாள் ஆளுநரும், தில்லி காவல்துறை முன்னாள் ஆணையருமான திரு.வேத்மார்வாவின் மறைவுக்கு பிரதமர் திரு. நரேந்திர மோடி, இரங்கல் தெரிவித்துள்ளார்.
‘’திரு.வேத்மார்வாஜி பொது வாழ்க்கையில் அவர் அளித்த சிறந்த பங்களிப்புக்களுக்காக நினைவு கூரப்படுவார். அவரது அசைக்க முடியாத துணிச்சல் ,அவர் ஐபிஎஸ் அதிகாரியாகப் பணியாற்றிய போது வெளிப்பட்டது. அவர் மக்களின் மரியாதையைப் பெற்றவராகத் திகழ்ந்தார். அவரது மறைவால் வேதனையடைகிறேன். அவரது குடும்பத்தினர் மற்றும் அபிமானிகளுக்கு ஆழ்ந்த இரங்கலைத் தெரிவித்துக் கொள்கிறேன். ஓம் சாந்தி’’ , என்று பிரதமர் இரங்கல் செய்தியில் கூறியுள்ளார்.
(
பாதுகாப்பு அமைச்சகம்
முன்னாள் படை வீரர்கள் தினம்: ஜனவரி 14-ஆம் தேதி கொண்டாட்டம்
முன்னாள் படைவீரர்கள் தினத்தை இந்திய ராணுவம், ஜனவரி 14-ஆம் தேதி கொண்டாடுகிறது. கடந்த 1953 ஆம் ஆண்டு இதே நாளில் இந்தியாவின் முதல் ராணுவ தளபதியான ஃபீல்ட் மார்ஷல் கே எம் கரியப்பா ஓய்வு பெற்றதை முன்னிட்டு இந்த தினம் கொண்டாடப்படுகிறது. நமது நாட்டிற்கு தன்னலம் பாராமல் கடமை புரிந்து, நாட்டிற்காக தியாகம் செய்த வீர திருமகன்களைப் போற்றும் வகையில் மலர் வளையம் வைக்கும் நிகழ்வும், முன்னாள் படைவீரர்களின் கூட்டமும் பல்வேறு இராணுவ நிலையங்களில் நடைபெறுகின்றன.
பாதுகாப்பு அமைச்சர் திரு ராஜ் நாத் சிங், தலைமை பாதுகாப்பு அதிகாரி ஜெனரல் பிபின் ராவத்துடன் பெங்களூருவில் உள்ள விமானப்படை தளத்தில் நடைபெறும் முன்னாள் படை வீரர்கள் கூட்டத்தில் கலந்து கொள்வார். முன்னாள் படை வீரர்கள், வீரர்களின் குடும்பத்தினர், முன்னாள் படைவீரர்கள் சம்பந்தப்பட்ட நிறுவனங்களின் பிரதிநிதிகள் உள்ளிட்டோர் இதில் கலந்து கொள்வார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://www.pib.gov.in/PressReleasePage.aspx?PRID=1688272
------
(Visitor Counter : 198
மத்திய அமைச்சரவை
மத்திய அரசு ஊழியர்கள் மற்றும் ஓய்வூதியர்களுக்கு 01.07.2022 முதல் நிலுவையில் உள்ள அகவிலைப்படியின் கூடுதல் தவணையை விடுவிக்க மத்திய அமைச்சரவை ஒப்புதல் அளித்துள்ளது
2022 ஜூன் மாதத்துடன் முடிவடைந்த காலத்திற்கான அகில இந்திய நுகர்வோர் விலைக்குறியீட்டு எண்ணின் 12 மாத சராசரியில் அதிகரித்த சதவீதத்தின் அடிப்படையில் 01.07.2022 முதல் நிலுவையில் உள்ள மத்திய அரசு ஊழியர்கள் மற்றும் ஓய்வூதியர்களுக்கான அகவிலைப்படியின் கூடுதல் தவணையை விடுவிக்க மத்திய அமைச்சரவை ஒப்புதல் அளித்துள்ளது.
இதையடுத்து மத்திய அரசு ஊழியர்களும், ஓய்வூதியர்களும் அகவிலைப்படி மற்றும் அகவிலை நிவாரண உயர்வு தொகையை 01.07.2022 முதல் கணக்கிட்டு பெறுவார்கள்.
அகவிலைப்படி உயர்வு காரணமாக மத்திய அரசுக்கு ஆண்டுக்கு ரூ.6,591.36 கோடி கூடுதல் நிதி செலவாகும் என்று மதிப்பிடப்பட்டுள்ளது. 2022-23 நிதியாண்டில் ரூ.4,394.24 கோடி  செலவாகும். ஓய்வூதியர்களுக்கு அகவிலைப்படி நிவாரண அதிகரிப்பு காரணமாக ஆண்டுக்கு ரூ.6,261.20 கோடி செலவாகும் என மதிப்பிடப்பட்டுள்ளது. 2022-23 நிதியாண்டில் ரூ.4,174.12 கோடி  செலவாகும்.
அகவிலைப்படி மற்றும் அகவிலை நிவாரணம் என இரண்டுக்கும் சேர்த்து ஆண்டுக்கு ரூ.12,852.56 கோடி செலவாகும். 2022-23 நிதியாண்டில் ரூ.8,568.36 கோடி  செலவாகும்.
மனித வள மேம்பாட்டு அமைச்சகம்
செப்டம்பர் 5 முதல் 17 வரை ஆசிரியர் திருவிழா நடைபெறவுள்ளது
ஆசிரியர்களுக்கான தேசிய விருது மற்றும் சிக்ஷக் பர்வ் எனும் ஆசிரியர் திருவிழா குறித்து பள்ளிக் கல்வி கூடுதல் செயலாளர் திரு சந்தோஷ் குமார் சாரங்கி மற்றும் இணை செயலாளர்கள் திரு ஆர் சி மீனா மற்றும் திரு விபின் குமார் ஆகியோர் இணைந்து பத்திரிகையாளர் சந்திப்பு ஒன்றை இன்று நடத்தினர்.
நமது ஆசிரியர்களின் மதிப்புமிகுந்த பங்களிப்பை அங்கீகரிக்கும் வகையிலும், புதிய கல்விக் கொள்கை 2020-ஐ முன்னெடுத்து செல்லும் வகையிலும், சென்ற வருடத்தை போலவே இந்த வருடமும் ஆசிரியர் திருவிழாவை கொண்டாட பள்ளி கல்வி மற்றும் எழுத்தறிவு துறை முடிவெடுத்துள்ளதாக திரு சாரங்கி கூறினார். 2021 செப்டம்பர் 5 முதல் 17 வரை காணொலி முறையில் இது நடைபெறும்.
இரண்டு கோடிக்கும் அதிகமான ஆசிரியர்களுக்கு தடுப்புமருந்து வழங்குவதற்கான பணி நடைபெற்று வருவதாகவும், மாநிலங்களில் இதன் முன்னேற்றத்தை பள்ளி கல்வி மற்றும் எழுத்தறிவு துறை கண்காணித்து வருவதாகவும் திரு சாரங்கி தெரிவித்தார். பள்ளிகளை மீண்டும் திறப்பதற்கான முடிவுகளுக்கு இது வலு சேர்க்கும்.
2021 செப்டம்பர் 5 அன்று காணொலி மூலம் 44 ஆசிரியர்களுக்கு குடியரசுத் தலைவர் திரு ராம் நாத் கோவிந்த் விருது அளிப்பார் என்று திரு மீனா கூறினார். ஒவ்வொரு ஆசிரியரை பற்றியும் ஆவணப்படம் ஒன்று திரையிடப்படும்.
2021 செப்டம்பர் 7 அன்று காலை 7 மணிக்கு ஆசிரியர்கள், மாணவர்கள், பெற்றோர்கள் மற்றும் கல்வித்துறை தொடர்புடையோரிடம் பிரதமர் திரு நரேந்திர மோடி உரையாடுவார் என்று திரு விபின் குமார் தெரிவித்தார். 10,000 வார்த்தைகளை கொண்ட இந்திய சைகை மொழி அகராதி உள்ளிட்ட துறையின் ஐந்து திட்டங்களையும் பிரதமர் தொடங்கி வைப்பார் என்று அவர் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751464
தகவல் மற்றும் ஒலிபரப்பு அமைச்சகம்
2020 ஆம் ஆண்டில் பிரசர் பாரதி  மிகப்பெரிய டிஜிட்டல் வளர்ச்சியை கண்டது
2020ம் ஆண்டில், தூர்தர்ஷன் மற்றும் அகில இந்திய வானொலியில் உள்ள டிஜிட்டல் சேனல்கள், 100 சதவீதத்துக்கும் அதிகமான வளர்ச்சியை கண்டுள்ளன. இதில் 100 கோடிக்கும் மேற்பட்ட டிஜிட்டல் காட்சிகள், 600 கோடிக்கும் மேற்பட்ட காணும் நிமிடங்களை பதிவாகியுள்ளன.
2020ம் ஆண்டில், அகில இந்திய வானொலியின் செய்தி செயலி, 2.5 மில்லியனுக்கும் மேற்பட்டோர்களை இணைத்துள்ளது. அதில் 200க்கும் மேற்பட்ட பிரபல நேரடி ரேடியோ நிகழ்ச்சிகளுடன், 300 மில்லியனுக்கும் மேற்பட்ட காட்சிகள் பதிவாகியுள்ளன.
பிரசார் பாரதியில் முதல் 10டிஜிட்டல் சேனல்களில், டிடி நேசனல், டிடி நியூஸ் ஆகியவை முன்னணியில் இடம் பெற்றுள்ளன. டி.டி.சஹயாத்ரியின் மராத்தி செய்திகள், டி.டி.சந்தனாவில் கன்னட நிகழ்ச்சிகள், டி.டி. பங்களாவில் பங்களா செய்திகள் மற்றும் டி.டி. சப்தகிரியில் தெலுங்கு நிகழ்ச்சிகளும் இதில் இடம் பிடித்துள்ளன.
டிடி ஸ்போர்ட்ஸ், ஆகாஷ்வாணி ஸ்போர்ட்ஸ் ஆகிய சேனல்களும் நேரடி வர்ணனையுடன் டிஜிட்டல் பதிவில் தொடர்ந்து முன்னேற்றம் கண்டுள்ளன. பிரசார் பாரதி ஆர்ச்சீவ்ஸ் மற்றும் டிடி கிசான் போன்றவற்றிலும் டிஜிட்டல் பார்வையாளர்கள் அதிகரித்துள்ளனர்.
அகில இந்திய வானொலி செய்திகளின் வடகிழக்கு சேவைகளும், முதல் 10 இடத்தில் உள்ளன. இதன் டிஜிட்டல் பதிவு 1 லட்சத்துக்கும் அதிகமாக உள்ளது.
சுவாரஸ்யமாக 2020ம் ஆண்டில், தூர்தர்ஷன் மற்றும் அகில இந்திய வானொலிக்கு இந்தியாவில் உள்நாட்டு நேயர்களுக்கு அடுத்தபடியாக பாகிஸ்தானில் அதிகளவு டிஜிட்டல் நேயர்கள் உள்ளனர். இதற்கு அடுத்த இடத்தில் அமெரிக்கா உள்ளது.
பிரதமர் மோடி மாணவர்களுடன் உரையாடிய நிகழ்ச்சிகள், குடியரசு தினவிழா அணி வகுப்பு, டிடி நேசனல் ஆர்ச்சீவ்ஸ்-ல் உள்ள சகுந்தலா தேவி, 1970ம் ஆண்டுகளின் சர்கா ஆகிய வீடியோக்கள், 2020ம் ஆண்டு டிஜிட்டல் வீடியோக்களில் மிகவும் பிரபலமானவை.
சமஸ்கிருத மொழிக்கான, பிரத்யேக பிரசார பாரதி யூ ட்யூப் சேனல், 2020ம் ஆண்டு தொடங்கப்பட்டது. அதில் அனைத்து தூர்தர்ஷன் மற்றும் அகில இந்திய ரேடியோவில் தயாரான அனைத்து சமஸ்கிருத நிகழ்ச்சிகளும் நேயர்களுக்காக பதிவேற்றம் செய்யப்படுகின்றன.
மனதின் குரல் நிகழ்ச்சிகளின் யூ ட்யூப் சேனல் மற்றும் டிவிட்டர் பக்கங்கள் 2020ம் ஆண்டில் 67,000க்கும் மேற்பட்ட பின்தொடர்பவர்களுடன் விரைவான வளர்ச்சியை கண்டுள்ளன.
தூர்தர்ஷன் - அகில இந்திய வானொலி நெட்வொர்க்கில், சுமார் 1,500 ரேடியோ நாடகங்கள் பல மொழிகளில் இருக்கின்றன. அவைகள் டிஜிட்டல் மயமாக்கப்பட்டு, யூ ட்யூப் சேனல்களில் பதிவேற்றம் செய்யப்படுகின்றன.
ஆயிரக்கணக்கான கல்வி நிகழ்ச்சிகள், தொலைதூர கல்வி வகுப்புகள் யூ ட்யூப் சேனல்களில் பல மொழிகளில் தற்போது உள்ளன.
அரிய வரலாற்று நிகழ்ச்சிகள் எல்லாம் தூர்தர்ஷன்- அகில இந்திய வானொலி தளங்களில் மட்டுமே உள்ளன. அவை எல்லாம் டிஜிட்டல் மயமாக்கப்பட்டு பிரசார் பாரதி யூ ட்யூப் சேனல்களில் பதிவேற்றம் செய்யப்படுகின்றன. பொது மக்கள் நலன் கருதி, பல ஆண்டுகளாக பதிவு செய்யப்பட்ட முக்கிய இசை நிகழ்ச்சிகள், கலாச்சார நிகழ்ச்சிகள், அரசியல் நிகழ்ச்சிகளை, ஒரு குழு டிஜிட்டல் மயமாக்கி பதிவேற்றும் முயற்சியில் ஈடுபட்டுள்ளது. இதன் மூலம் அனைத்து முக்கிய நிகழ்ச்சிகளும், கல்வி மற்றும் ஆராய்ச்சி பணிகளுக்கு பொதுவான தளத்தில் கிடைக்கும்.
-----
(Visitor Counter : 136
பிரதமர் அலுவலகம்
வலிமை, வீர தீரம் மற்றும் இயற்கையை மதிக்கும் மாண்பு ஆகியவற்றிற்கு நாகா கலாச்சாரம் பெயர் பெற்றது: பிரதமர்
நாகாலாந்தின் பொது சுகாதாரப் பொறியியல் துறை மற்றும் கூட்டுறவு அமைச்சர் திரு ஜேக்கப் ஜிமோமி –யின் ட்விட்டர் பதிவிற்கு பதிலளித்துள்ள பிரதமர் திரு நரேந்திர மோடி தமது ட்விட்டர் பதிவில்
“ஜி20 தலைமைத்துவத்தின் சில நிகழ்வுகள் செயல்திறன் மிக்க நாகா கலாச்சாரத்தின் வெளிப்பாடாக அமைந்திருந்தது. வலிமை, வீர தீரம் மற்றும் இயற்கையை மதிக்கும் மாண்பு ஆகியவற்றிற்கு நாகா கலாச்சாரம் பெயர் பெற்றது.” என தெரிவித்திருந்தார்.
திரு ஜேக்கப் ஜிமோமி தனது ட்விட்டர் பதிவில், “நாகாலாந்தில் உள்ள கோஹிமாவில் நடைபெறும் ஜி20 கூட்டத்திற்கு வருகை தந்திருக்கும் பிரதிநிதிகளை வரவேற்பதில் பெருமகிழ்ச்சி கொள்கிறேன். நாகாலாந்தின் சகோதர, சகோதரிகளின் சிறந்த கலாச்சார நடனத்துடன் பிரதிநிதிகளை வரவேற்பதில் பெருமை கொள்கிறோம் என்றார். ”
நித்தி ஆயோக்
இந்திய போக்குவரத்து துறையில் கரி வாயு நீக்கம் செய்வதற்கு பசுமை நிதியளித்தல் அவசியம்
என்டிசி-ஆசியாவுக்கான போக்குவரத்து முன்முயற்சி திட்டத்தின் ஒரு பகுதியாக 'போக்குவரத்து துறையில் கரி வாயு நீக்கம் செய்வதற்கான நிதியளித்தல்' குறித்த காணொலி வாயிலான ஆலோசனை பயிலரங்கை ஜி ஐ இசட் இந்தியாவின் ஆதரவுடன் நிதி ஆயோக் மற்றும் உலக வளங்கள் நிறுவனத்தின் இந்திய அலுவலகம் நடத்தின.
நிலைத்தன்மை மிக்க போக்குவரத்து வசதிகளை ஏற்றுக் கொள்வதன் மீதான முக்கிய கவனத்துடன் போக்குவரத்து துறையில் கரி வாயு நீக்கம் செய்வதற்கு இந்திய அரசு முனைப்புடன் பணியாற்றி வருகிறது. இந்த லட்சியத்தை எட்டுவதற்காக நிதி நிறுவனங்கள் மற்றும் போக்குவரத்து அமைப்புகளை ஒன்றிணைப்பதற்கான, செயல்படுத்தக்கூடிய உத்திகளை அடையாளம் காண்பதும், புதுமையான நிதிக் கொள்கைகளை மேம்படுத்துவதற்காக ஒன்றிணைந்து பணியாற்ற வைப்பதும் இந்த பயிலரங்கின் நோக்கங்கள் ஆகும்.
பல்வேறு அமைச்சகங்களைச் சேர்ந்த பிரதிநிதிகள், இந்தியாவில் உள்ள வங்கிகளின் அதிகாரிகள், சர்வதேச நிதி அமைப்புகளின் அலுவலர்கள், தனியார் துறையினர் உள்ளிட்ட பல்வேறு பங்குதாரர்கள் இந்தப் பயிலரங்கில் கலந்து கொண்டனர். தலைமை உரையை நித்தி ஆயோக் தலைமைச் செயல் அலுவலர் திரு அமிதாப் காந்தும், சிறப்புரையை ஜெர்மனியின் அமைச்சர் மற்றும் பொருளாதார மற்றும் சர்வதேச விவகாரங்களுக்கான துறையின் தலைவர் டாக்டர் ஸ்டீபன் கோச்சும் வழங்கினர்.
"இந்தியாவுக்கு தூய்மையான போக்குவரத்து அமைப்பை வாங்குவதற்கு நமக்கு பல்வேறு நிதி ஆதாரங்கள் தேவை. மாநிலங்கள், உள்நாட்டு மற்றும் வெளிநாட்டு நிதி நிறுவனங்கள், உற்பத்தியாளர்கள் மற்றும் செயல்பாட்டாளர்கள் ஆகியோரை நாம் இதற்காக ஒன்றிணைக்க வேண்டும்," என்று திரு அமிதாப் காந்த் கூறினர்.
டாக்டர் ஸ்டீபன் கோச் பேசுகையில், "போக்குவரத்தை மின்சாரமயம் ஆக்குவதற்கு மிகவும் வலிமையான செயல்திட்டம் இந்தியாவுக்குத் தேவைப்படுகிறது. இதில் நிதி வசதி முக்கியப் பங்காற்றுகிறது. பல்வேறு பங்குதாரர்கள் ஒன்றிணைந்தால் மட்டுமே இதைச் சாதிக்க முடியும்," என்று கூறினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1800286
பிரதமர் அலுவலகம்
செசல்ஸ் நாட்டில் இந்திய திட்டங்கள் தொடக்கம்: காணொலி நிகழ்ச்சியில் பிரதமர் பங்கேற்பு
செசல்ஸ் நாட்டில் இந்திய திட்டங்கள் பலவற்றை தொடங்கி வைக்கும் காணொலி நிகழ்ச்சியில் பிரதமர் திரு நரேந்திர மோடி, செசல்ஸ் அதிபர் மேதகு வேவல் ராம்கலாவன் ஆகியோர் பங்கேற்கின்றனர்.
காணொலி காட்சி மூலம் நடைபெறும் இந்த உயர்நிலைக் கூட்டத்தில் கீழ்கண்ட திட்டங்கள் தொடங்கி வைக்கப்படுகின்றன:
1) செசல்ஸில் புதிய மாஜிஸ்திரேட் நீதிமன்ற கட்டிடம் மின்னணு முறையில் கூட்டாக தொடங்கி வைக்கப்படுகிறது.
2) செசல்ஸ் கடலோர பாதுகாப்பு படையிடம் அதிவிரைவு ரோந்து படகு ஒப்படைக்கப்படுகிறது.
3) 1 மெகாவாட் சூரிய மின்சக்தி உற்பத்தி மையம் ஒப்படைக்கப்படுகிறது.
4) 10 சமுதாய மேம்பாட்டு திட்டங்கள் தொடங்கி வைக்கப்படுகின்றன.
செசல்ஸ் தலைநகரான விக்டோரியாவில் கட்டப்பட்டுள்ள புதிய மாஜிஸ்திரேட் நீதிமன்ற கட்டிடம், இந்திய நிதியுதவியுடன் செசல்ஸ் நாட்டில் கட்டப்பட்ட மிகப் பெரிய கட்டமைப்பு திட்டம். நவீன தொழில்நுட்பத்துடன் கட்டப்பட்ட இந்த நீதிமன்றம், செசல்ஸ் நாட்டின் நீதித்துறை திறனை அதிகரிக்கும். இது செசல்ஸ் மக்களுக்கு சிறந்த நீதித்துறை சேவைகள் கிடைக்க உதவும்.
செசல்ஸ் நாட்டின் கடற்சார் கண்காணிப்பை வலுப்படுத்தும் இந்திய நிதியுதவி திட்டத்தின் கீழ், கொல்கத்தாவில் தயாரிக்கப்பட்ட 50 மீட்டர் நீளமுள்ள அதிவிரைவு ரோந்து படகு செசல்ஸ் நாட்டுக்கு அன்பளிப்பாக வழங்கப்படுகிறது. இதில் நவீன வசதிகள் உள்ளன.
சூரிய மின்சக்தி அனைவருக்கும் கிடைக்க செய்யும் திட்டத்தின் ஒரு பகுதியாக, இந்திய அரசின் நிதியுதவியுடன், செசல்ஸ் நாட்டின் ரோமைன்வில்லி தீவில் 1 மெகா வாட் திறனுள்ள சூரியசக்தி மின்உற்பத்தி நிலையம் அமைக்ப்பட்டுள்ளது.
இந்த காணொலி நிகழ்ச்சியில், உள்ளூர் கல்வி நிறுவனங்களுடன் இணைந்து இந்திய தூதரகம் அமல்படுத்தும், 10 உயர்ந்த அளவிலான சமூக மேம்பாட்டு திட்டங்களும் ஒப்படைக்கப்படுகின்றன.
‘அனைத்து பகுதிகளிலும் பாதுகாப்பு மற்றும் வளர்ச்சி’ - என்ற பிரதமரின் ‘சாகர்’ தொலைநோக்கு திட்டத்தில் செசல்ஸ் முக்கிய இடத்தில் உள்ளது. இந்த முக்கிய திட்டங்கள் தொடங்கி வைக்கப்படுவது, செசல்ஸின் உள்கட்டமைப்பு, மேம்பாடு மற்றும் பாதுகாப்பு தேவைகளை நிவர்த்தி செய்வதில், இந்தியா முக்கிய நட்பு நாடாக இருப்பதை நிரூபிப்பதோடு, இந்திய-செசல்ஸ் மக்களிடையேயான ஆழமான நட்புறவுக்கு சான்றாகவும் உள்ளது.
PIB Headquarters
கிறிஸ்துமஸ் மற்றும் புத்தாண்டை முன்னிட்டு பிஎஸ்என்எல் வழங்கும் சலுகை
கிறிஸ்துமஸ் மற்றும் புத்தாண்டை முன்னிட்டு பிஎஸ்என்எல் நிறுவனம் தனது சந்தாதாரர்களுக்கு கவர்ச்சிகரமான சலுகைகளை அறிமுகம் செய்துள்ளது.
1999 திட்டத்தில் சேர்ந்துள்ள வாடிக்கையாளர்கள் கூடுதலாக 60 நாட்களுக்கு எந்தவொரு நிறுவனத்தின் இணைப்புக்கும் அளவில்லா அழைப்புகளை மேற்கொள்ளலாம். மேலும், நாளொன்றுக்கு 3 ஜிபி இணையதள பயன்பாடு மற்றும் 100 எஸ்எம்எஸ் 365 நாட்களுக்கு என்று முன்பு இருந்தது. தற்போது 425 நாட்களுக்கு நீட்டிக்கப்பட்டுள்ளது. 1999 திட்டம் பிஎஸ்என்எல் டியூன்கள், பிஎஸ்என்எல் டிவி, 365 நாட்களுக்கு இலவச சந்தா என கூடுதல் அம்சங்களுடன் கிடைக்கிறது. இந்த சலுகை 2019ஆம் ஆண்டு டிசம்பர் 25 முதல் 2020ஆம் ஆண்டு ஜனவரி 31ஆம் தேதி வரை கிடைக்கும்.
பிஎஸ்என்எல் நிறுவனம் அண்மையில் ரூ.97-க்கு மேலும் ஒரு கவர்ச்சிகரமான பரிசு திட்டத்தை அறிமுகம் செய்துள்ளது. இதன் மூலம் எந்வொரு இணைப்புக்கும் அளவில்லா அழைப்புகளை மேற்கொள்ள முடியும். நாளொன்றுக்கு 2ஜிபி இணையதள பயன்பாடு மற்றும் 1000 எஸ்எம்எஸ்-உடன் 18 நாட்களுக்கு பிஎஸ்என்எல் டிவியின் இலவச சந்தா வசதியும் பெறலாம்.
சந்தாதாரர்களுக்கு மலிவான கட்டணத்தில் மேம்பட்ட சேவைகளை வழங்க பிஎஸ்என்எல் நிறுவனம் உறுதிபூண்டிருப்பதாக இதன் வர்த்தகப் பிரிவு இயக்குநர் திரு ஷீட்லா பிரசாத் வெளியிட்டுள்ள செய்திக்குறிப்பில் தெரிவித்துள்ளார்.
பெண்கள் மற்றும் குழந்தை நலன் அமைச்சகம்
இந்தியா-பிரேசில் இடையே மழலைப் பருவத் துறையில் இருதரப்பு ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்திய மகளிர் மற்றும் குழந்தைகள் மேம்பாட்டு அமைச்சகத்திற்கும், பிரேசில் நாட்டின் குடியுரிமை அமைச்சகத்திற்கும் இடையே, மழலைப் பருவ துறையில் இருதரப்பு ஒத்துழைப்புக்காக கையெழுத்திடப்பட்ட புரிந்துணர்வு ஒப்பந்தத்திற்கு ஒப்புதல் வழங்கப்பட்டது.
பயன்கள்
மழலைப் பருவத்தினர் ஆரோக்கியம் குறித்த விஷயத்தில், இருதரப்பு ஒத்துழைப்பை அதிகரிப்பதற்காக இருநாடுகளுக்கும் இடையிலான நட்புறவை இது வலுப்படுத்தும். மழலைப் பருவத்தினரின் ஆரோக்கியத்திற்காக இருநாடுகளிலும் மேற்கொள்ளப்படும் சிறப்பான நடைமுறைகளை பகிர்ந்து கொள்வதன்மூலம், இருநாடுகளும் பயனடையும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 41.78 கோடி தடுப்பூசி டோஸ்கள் போடப்பட்டுள்ளன.
நாடு முழுவதும், இதுவரை 3,04,29,339 பேர் கொவிட் தொற்றிலிருந்து குணமடைந்துள்ளனர்.
குணமடைந்தவர்களின் விழுக்காடு 97.35% ஆக அதிகரித்துள்ளது.
கடந்த 24 மணி நேரத்தில் 38,652 தொற்றாளர்கள் குணமடைந்துள்ளனர்.
கடந்த 24 மணி நேரத்தில், 41,383 புதிய பாதிப்புகள் இந்தியாவில் பதிவாகி உள்ளன.
இந்தியாவில் கொரோனா தொற்றுக்காக 4,09,394 பேர் சிகிச்சை பெற்று வருகின்றனர்.
இது மொத்த தொற்றாளர்களின் எண்ணிக்கையில் 1.31% ஆகும்.
வாராந்திர தொற்று உறுதி விகிதம் 5 சதவீதத்திற்கும் குறைவாக சரிந்து 2.12% ஆக உள்ளது.
தினசரி தொற்று விகிதம் தொடர்ந்து 31 நாட்களாக 3 சதவீதத்திற்கும் குறைவாக 2.41%, ஆகப் பதிவாகி உள்ளது.
இந்தியாவில் இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 45.09 கோடி ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737607
(Visitor Counter : 256